Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 1510

d) a helyi zárlat, a községi zárlat és a védőkörzet feloldása előtt, legkorábban azonban az utolsó beteg, betegségre gyanús elhullott vagy leölt állat ártalmatlanná tételétől számított három hét elteltével, a zárlat alá vont területen tartott valamennyi sertésállományban, az esetleges tünetmentes afrikai sertéspestis felderítése érdekében reprezentatív szerológiai vizsgálatokat kell végezni. Az afrikai sertéspestis elleni ellenanyagok kimutatása érdekében — azokban az állományokban, ahol a sertések száma kevesebb mint húsz, valamennyi sertésből, — ha a létszám húsz és száz között van, legalább húszból és a fennmaradó sertések húsz százalékából, míg — ha a létszám több mint száz, legalább húsz sertésből és a fennmaradó sertések tíz százalékából kell vért venni, és az OÁI-be küldeni. 1998/74/II. szám Takarítás, fertőtlenítés

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes